Με τον όρο **«συνοχή»** εννοούμε τη μορφική σύνδεση (εξωτερική) μεταξύ των προτάσεων ή των παραγράφων. Η συνοχή πραγματοποιείται με λέξεις ή φράσεις που «ενώνουν» (διαρθρώνουν) μικρότερα ή μεγαλύτερα τμήματα του λόγου: προτάσεις, περιόδους, παραγράφους, ενότητες.

Η συνοχή του κειμένου, δηλαδή η εξωτερική σύνδεση των νοημάτων σε επίπεδο μορφής (προτάσεων, περιόδων, παραγράφων, νοηματικών ενοτήτων) υλοποιείται με διάφορους τρόπους.

**Με διαρθρωτικές λέξεις**που μπορεί να δηλώνουν αντίθεση, επεξήγηση, χρονική σειρά, προσθήκη, έμφαση, παράδειγμα, επιβεβαίωση, όρο, αίτιο-αποτέλεσμα, συμπέρασμα, τρόπο, σκοπό, σύγκριση/διάζευξη, αναλογία/ομοιότητα, διαίρεση/ταξινόμηση, τοπική σειρά, απαρίθμηση επιχειρημάτων, προτροπή, σύνοψη/συμπέρασμα, διάρθρωση κειμένου.

**Η συνοχή επιτυγχάνεται και με τους εξής  τρόπους:**

**a.παράγραφος**

* με έμμεση αναφορά στην προηγούμενη παράγραφο η οποία γίνεται:
  1. με επανάληψη της τελευταίας ιδέας της προηγούμενης περιόδου ή παραγράφου
  2. με επανάληψη της κεντρικής ιδέας της προηγούμενης περιόδου ή παραγράφου
  3. με επανάληψη μιας λέξης ή φράσης της προηγούμενης περιόδου ή παραγράφου
  4. με παράλειψη μιας λέξης ή φράσης της προηγούμενης παραγράφου *πχ. Ο καθηγητής μίλησε πολύ αυστηρά στους μαθητές. Προσπάθησε να τους δώσει να καταλάβουν το λάθος τους* .
  5. με ερώτηση
  6. Φυσικα…με διαρθρωτικές λέξεις
* **β.περίοδοι μεταξύ τους**

1.με διαρθρωτικές λέξεις

2.με αντικατάσταση μιας λέξης με αντωνυμία (δεικτική ή αναφορική), με επιρρήματα (πχ. τοπικά, χρονικά, τροπικά) π.χ. Η Μαρία είπε στην Ελένη όλη την αλήθεια. Της εξήγησε ότι… (αντικατάσταση με αντωνυμία).

3.με επανάληψη ή νοηματική διεύρυνση μιας σημαντικής λέξης ή φράσης πχ. Ο καθηγητής μίλησε πολύ αυστηρά στους μαθητές. Προσπάθησε να τους δώσει να καταλάβουν το λάθος του

4.με τη χρήση μιας συνώνυμης λέξης ή φράσης Η μάχη τελείωσε γρήγορα. Η συμπλοκή κράτησε μόλις τρεις ώρες.

5.με τη χρήση υπερωνύμων -υπωνύμων

6.Χρήση γενικότερου όρου (π.χ. οι καλλιτέχνες, οι επιστήμονες, οι διανοούμενοι = οι πνευματικοί άνθρωποι)

**Τρόποι έναρξης μιας θεματικής περιόδου:**

* «Είναι γνωστό ότι…»
* «Δεν υπάρχει αμφιβολία..»
* «Είναι κοινά παραδεκτό..»
* «Είναι γεγονός ότι…»
* «Είναι ευρύτατα διαδεδομένη η άποψη….»
* «Αποτελεί κοινό τόπο ότι ..»
* «Είναι κοινός τόπος…»
* «Κατά κοινή ομολογία…»
* «Υποστηρίζεται συχνά ότι…»
* «Λέγεται συχνά ότι…»

**Συνδετικές λέξεις – φράσεις που συνδέουν τη θεματική πρόταση με τις λεπτομέρειες**

* «Ειδικότερα…»
* «Πράγματι…»
* «Πιο συγκεκριμένα…»
* «Αναλυτικότερα…»
* «Γι΄ αυτό λοιπόν…»
* «Με άλλα λόγια…»
* «Φυσικά…»
* «Βέβαια…»
* «Αναντίρρητα…»
* «Έτσι..»
* «Οπωσδήποτε…»
* «Αρχικά…»
* «Στην περίπτωση αυτή…»
* «Αυτό ισχύει στο μέτρο που….»
* «Είναι αλήθεια ότι…»
* «Η διαπίστωση αυτή δεν αποτελεί λεκτική υπερβολή»
* «Εκείνο που έχει ιδιαίτερη σημασία…»
* «Με αφετηρία τη θέση αυτή…»
* «Κατά συνέπεια είναι ανάγκη…»
* «Σε μια τέτοια περίπτωση….»
* «Στο πλαίσιο αυτό κατανοούμε…»
* «Με δεδομένα τα παραπάνω δεν εκπλήσσει το γεγονός ότι…»

**Ενδεικτικοί τρόποι έναρξης της περιόδου κατακλείδας**

* «Αβίαστα, λοιπόν, συνάγεται το συμπέρασμα…»
* «Συνοψίζοντας μπορούμε να επισημάνουμε…»
* «Γίνεται, επομένως, εύκολα αντιληπτό…»
* «Εύκολα, λοιπόν, μπορεί ο καθένας να συμπεράνει…»
* «Από όλα τα παραπάνω γίνεται φανερό…»
* «Εύκολα, λοιπόν, οδηγούμαστε στο συμπέρασμα…»
* «Συμπερασματικά, έχει καταστεί σαφές…»

**Συμπληρωματικά όταν θέλουμε:**

**1) Να αποδείξουμε τις αιτίες – παράγοντες σε μια παράγραφο, μπορούμε, ενδεικτικά να χρησιμοποιήσουμε τους παρακάτω τρόπους:**

* Στη διαμόρφωση (του αρνητικού αυτού παράγοντα) σημαντικότατο ρόλο διαδραματίζει …
* Τα βαθύτερα αίτια (της κοινωνικής αυτής μάστιγας) πρέπει να αναζητηθούν…
* Το φαινόμενο αυτό συνδέεται άμεσα…
* Αυτό που κυρίως ευθύνεται για την έξαρση…
* Το πρόβλημα αυτό ανάγεται σε πολλά και σύνθετα αίτια…
* Θα άξιζε όμως ν’ αναρωτηθεί κανείς σε ποιους λόγους οφείλεται…
* Δεν πρόκειται , ωστόσο, ν’ ανακαλύψουμε τα πραγματικά αίτια του νοσηρού αυτού φαινομένου, αν δεν λάβουμε υπόψη…

**2) Να οργανώσουμε παραγράφους, για να καταδείξουμε τη θετική ή αρνητική επίδραση ενός παράγοντα, ενδεικτικά μπορούμε να ξεκινήσουμε με τους παρακάτω τρόπους :**

* Όλα αυτά έχουν ως αποτέλεσμα…
* Το ίδιο (θετικά ή αρνητικά) αντανακλά η ύπαρξη του παράγοντα (αυτού) στην
* ατομική και κοινωνική ζωή…
* Ανυπολόγιστες, όμως, είναι οι επιπτώσεις…
* Στις (θετικές ή αρνητικές) επιπτώσεις συγκαταλέγονται…
* Ένα άλλο σύμπτωμα, όχι αμελητέο, είναι και τούτο…

**3) Να προτείνουμε τρόπους αντιμετώπισης ενός θετικού ή αρνητικού παράγοντα, μπορούμε να αξιοποιήσουμε τους παρακάτω τρόπους έναρξης :**

* Το νοσηρό αυτό φαινόμενο θα αντιμετωπισθεί ριζικά, αν…
* Επιτακτική προβάλλει η ανάγκη της άμεσης δραστηριοποίησης…
* Αποφασιστικής σημασίας κρίνεται η συμβολή…
* Σημαντικός είναι ο ρόλος που μπορεί να διαδραματίσει…
* Αμετάθετο χρέος έχουμε …
* Χωρίς όμως την εκδήλωση της ατομικής και συλλογικής προσπάθειας η αντιμετώπιση του προβλήματος καθίσταται δυσχερής…

**4) Ενδεικτικές χρηστικές φράσεις που μπορούν να λειτουργήσουν ως αρχή γενικά της παραγράφου, αλλά και ως μετάβαση μεταξύ των παραγράφων (εναρκτικές – μεταβατικές φράσεις) :**

* Είναι περιττό να τονιστεί …
* Είναι απαραίτητο να επισημανθεί…
* Ξεχωριστός λόγος, όμως, πρέπει να γίνει…
* Είναι χρήσιμο να τονιστεί επίσης…
* Είναι φανερό ότι…
* Προχωρώντας διαπιστώνουμε ότι…
* Ελάχιστοι θα μπορούσαν να αρνηθούν ότι…
* Πολλοί θα συμφωνούσαν με την άποψη…
* Επεκτείνοντας το συλλογισμό μας, θα λέγαμε…
* Προβάλλει, όμως, στο σημείο αυτό μια βαρυσήμαντη αντίρρηση…